પુસ્તક મેળામાં ડાયરો હોય, મિમિક્રી હોય, એકાંકી હોય, વાચિકમ હોય, મનોરંજનના તમામ પ્રકારો હોય, ફૂડકોર્ટ હોય, સાહિત્યિક કાર્યક્રમો હોય, મિટિંગ પોઇન્ટ એટલે કે પ્રિયજનોને મળવાનાં મિલન મથકો હોય, લેખકો અને કવિઓ સાથેના વાર્તાલાપો હોય, કેટલાક મૂર્ધન્ય કે સફળતાપૂર્વક હાથવગા થઈ શકે એવા સિદ્ધહસ્ત અને સહેલાઈથી ઉપલબ્ધ થઈ શકે એવા ઉપલબ્ધપ્રતિષ્ઠિત સાહિત્યકારો સાથે વાદ કે વિવાદભર્યા સંવાદો હોય, જેમાં સાહિત્યકાર પોતાના સાહિત્યનું ઓછું અને પોતાનું ઝાઝું પ્રમોશન કરતો હોય (આવું પ્રમોશન જે તે પ્રકાશકના ખર્ચે અને ભોગે થતું હોય – જે માટે જે તે પ્રકાશકે આવા પરમાર્થી સાહિત્યકારનો શબ્દપૂર્વક આભાર માનવો જોઈએ) અને હા, આનંદની વાત તો એ છે કે આ બધા ઉપરાંત પુસ્કમેળામાં પુસ્તકો પણ હોય છે!